CELEX: C2004/262/03
Language: sl
Date: 2004-10-23 00:00:00
Title: Sodba Sodišča (veliki senat) z dne 7. septembra 2004 v zadevi C-127/02 (predlog za sprejem predhodne odločbe Raad van State): Landelijke Vereniging tot Behoud van de Waddenzee, Nederlandse Vereniging tot Bescherming van Vogels proti Staatssecretaris van Landbouw, Natuurbeheer en Visserij (Direktiva 92/43/EGS — Ohranjanje naravnih habitatov ter prosto živečih živalskih in rastlinskih vrst — Pojem „načrt“ ali „projekt“ — Ocena vplivov določenih načrtov ali projektov na zaščiteno območje)

23.10.2004   
            
            
               SL
            
            
               Uradni list Evropske unije
            
            
               C 262/2
            
         
      SODBA SODIŠČA
   
   (veliki senat)
   z dne 7. septembra 2004
   v zadevi C-127/02 (predlog za sprejem predhodne odločbe Raad van State): Landelijke Vereniging tot Behoud van de Waddenzee, Nederlandse Vereniging tot Bescherming van Vogels proti Staatssecretaris van Landbouw, Natuurbeheer en Visserij (1)
   
   (Direktiva 92/43/EGS - Ohranjanje naravnih habitatov ter prosto živečih živalskih in rastlinskih vrst - Pojem „načrt“ ali „projekt“ - Ocena vplivov določenih načrtov ali projektov na zaščiteno območje)
   (2004/C 262/03)
   Jezik postopka: nizozemščina
   V zadevi C-127/02, katere predmet je predlog za sprejem predhodne odločbe na podlagi člena 234 ES, naslovljen na Sodišče s sklepom Raad van State (Nizozemska) z dne 27. marca 2002, ki je bil vpisan v vpisnik Sodišča dne 8. aprila 2002, v postopku v glavni stvari, ki poteka med Landelijke Vereniging tot Behoud van de Waddenzee, Nederlandse Vereniging tot Bescherming van Vogels, in Staatssecretaris van Landbouw, Natuurbeheer en Visserij, je Sodišče (veliki senat) v sestavi V. Skouris, predsednik, P. Jann, C. W. A. Timmermans, C. Gulmann (poročevalec), J.-P. Puissochet et J.N. Cunha Rodrigues, predsedniki senatov, R. Schintgen in S. von Bahr, sodnika in R. Silva de Lapuerta, sodnica, generalna pravobranilka: J. Kokott, sodni tajnik: M.-F. Contet, glavna administratorka, dne 7. septembra 2004 razglasilo sodbo, katere izrek se glasi kot sledi:
   
               1.
            
            
               strojno pobiranje školjk, ki se izvaja že več let, vendar za katerega je treba vsako leto znova pridobiti časovno omejeno dovoljenje, ki vsako leto znova vključuje tako vrednotenje možnosti za opravljanje te dejavnosti kot tudi območja, na katerem se lahko opravlja, je „načrt“ ali „projekt“ v smislu člena 6(3) Direktive Sveta 92/43/EGS z dne 21. maja 1992 o ohranjanju naravnih habitatov ter prosto živečih živalskih in rastlinskih vrst.
            
         
               2.
            
            
               člen 6(3) Direktive 92/43 uvaja postopek, ki naj s pomočjo predhodnega nadzora zagotovi, da je za vsak načrt ali projekt, ki ni neposredno povezan z upravljanjem zadevnega območja ali zanj potreben, pa bi sam ali v povezavi z drugimi načrti ali projekti lahko pomembno vplival na to območje, izdano soglasje le v primeru, da ta ne ogroža celovitosti zadevnega območja, medtem ko člen 6(2) predmetne direktive določa splošno obveznost varovanja, pri čemer gre za preprečevanje slabšanja in vznemirjanja, ki bi lahko pomembno vplivalo na cilje te direktive in se ne more uporabljati hkrati s tretjim odstavkom istega člena.
            
         
               3.
            
            
               
                           a.
                        
                        
                           člen 6(3), prvi stavek Direktive 92/43 je treba razlagati tako, da se za vsak načrt ali projekt, ki ni neposredno povezan z upravljanjem območja ali zanj potreben, opravi ustrezna presoja njegovih vplivov na območje glede na cilj ohranitve tega območja, kolikor na temelju objektivnih dejavnikov ni mogoče izključiti, da le ta sam ali v povezavi z drugimi načrti ali projekti pomembno vpliva na omenjeno območje.
                        
                     
                           b.
                        
                        
                           člen 6(3), prvi stavek, Direktive 92/43 določa, da je načrt ali projekt, ki ni neposredno povezan z upravljanjem območja ali zanj potreben, predstavlja pa tveganje, da bi lahko ogrozil cilje ohranjanja tega območja, treba obravnavati kot takega, ki bi lahko pomembno vplival na to območje. Presoja omenjenega tveganja se izvede predvsem v luči posebnih pogojev in značilnosti območja, ki ga zadeva tak načrt ali projekt.
                        
                     
         
               4.
            
            
               ustrezna presoja vplivov načrta ali projekta na zadevno območje v smislu člena 6(3) Direktive 92/43 pomeni, da je treba po najboljših znanstvenih metodah, preden se izda soglasje, presoditi vse vidike načrta ali projekta, ki bi lahko sami ali v povezavi z drugimi načrti ali projekti vplivali na cilje ohranjanja tega območja. Pristojni nacionalni organi izdajo svoje soglasje glede na ustrezno presojo vplivov strojnega pobiranja školjk na zadevno območje z ozirom na cilje njegove ohranitve le pod pogojem, da so se prepričali, da le to ne bo škodovalo celovitosti zadevnega območja. Temu je tako, v koliko je glede odsotnosti škodljivih učinkov z znanstvenega vidika izključen vsak razumni dvom.
            
         
               5.
            
            
               Ko nacionalno sodišče presoja zakonitost soglasja, izdanega za načrt ali projekt v smislu člena 6(3) Direktive 92/43, lahko preveri, ali so pristojni nacionalni organi spoštovali meje proste presoje, ki jo imajo na podlagi te določbe, četudi ta določba kljub izteku roka za prenos ni bila prenesena v pravni red zadevne države članice.
            
         
      (1)  UL C 16, 29.6.2002.